Hans Kristian Hauan

Hans Kristian Hauan (født 2. august 1898 i Ullsfjord, død 5. februar 1974) var en norsk politiker som representerte Arbeiderpartiet i Troms på Stortinget ett års tid på 1950-tallet.

Hauan var medlem av kommunestyret i Ullsfjord fra 1923 til 1963, da kommunen inngikk i den nye storkommunen Tromsø. Han var deretter medlem av Tromsø kommunestyre fram til 1967. Han var Ullsfjords ordfører fra 1932 til 1941, og deretter igjen 1945–48 og 1952–63. Han var vararepresentant til Stortinget i perioden 1950–53. Da representanten Aldor Ingebrigtsen døde 14. november 1952, overtok Hauan plassen ut perioden. Han var da medlem av samferdselskomiteen. Han var på ny vararepresentant i perioden 1954–57. 

Hauan hadde handelsskole og dreiv landhandel i femti år fra 1923. Han var tidvis også fisker, gårdbruker og stasjonsholder. Han blei tildelt Kongens fortjenstmedalje i gull og Norges by- og herredsforbunds utmerkelse.

Referanser

Kilder 
 Trond Nordby (red.): Storting og regjering 1945–1985 (2 bind), Kunnskapsforlaget 1985

Eksterne lenker 
 

Ap-ordførere i Troms
Ordførere i Ullsfjord
Lokalpolitikere i Tromsø
Stortingsrepresentanter for Troms
Stortingsrepresentanter fra Ap
Stortingsrepresentanter 1950–1953
Kongens fortjenstmedalje i gull
Personer fra Tromsø kommune